sinarproject/legisdata huggingface dataset:
Pertanyaan 175: TABUNG COVID-19 SELANGOR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. DATO' MOHD IMRAN BIN TAMRIN (N03 SUNGAI PANJANG)
Jawapan oleh: Y.A.B. Dato' Menteri Besar

Y.B. DATO' MOHD IMRAN BIN TAMRIN

Berapakah jumlah dana terkumpul yang diperolehi Kerajaan melalui Tabung Covid- 19 Selangor?

Apakah bentuk perbelanjaan dan/atau bantuan yang disalurkan melalui dana terkumpul tersebut?

Y.A.B. Dato' Menteri Besar

a) Tabung Khas Bantuan COVID-19 diwujudkan untuk membantu rakyat dan pemastautin di Negeri Selangor yang telah menerima kesan pandemik COVID-19. Ia merupakan inisiatif Kerajaan Negeri untuk merangsang sokongan dan kerjasama orang awam serta sektor swasta khususnya di Negeri Selangor untuk bersama-sama Kerajaan Negeri membendung wabak tersebut. Sehingga 7 Julai 2020, dana terkumpul yang diperolehi Kerajaan melalui Tabung Khas Bantuan Covid-19 Kerajaan Negeri Selangor adalah sebanyak RM8,845,942.70 termasuk melalui pembiayaan program-program CSR yang dilaksanakan oleh Menteri Besar Selangor (Pemerbadanan).

tujuan Tabung Khas Bantuan COVID-19, wang sejumlah RM6,348,725.70 daripada tabung ini telah digunakan bagi membiayai pelbagai insentif dan bantuan seperti yang telah diumumkan di dalam Pakej Rangsangan Ekonomi (PRE) 1 dan 2 kepada agensi terlibat. Antara insentif dan bantuan yang telah disalurkan adalah seperti berikut:

1.

Insentif RM200.00 (one-off) untuk petugas barisan hadapan di hospital Negeri Selangor;

Menghargai petugas barisan hadapan yang merangkumi bantuan makanan dan keperluan task force COVID-19 Selangor;

Makanan percuma mahasiswa/ mahasiswi di UNISEL, KUIS dan INPENS;

Insentif Penjagaan Anak-Anak Kakitangan Petugas Barisan Hadapan Jabatan Kerajaan Di Selangor;

Membangunkan platform e-learning untuk pembelajaran secara online;

Insentif Digitalisasi bagi Program Inisiatif e-Kitchen Selangor;

Sumbangan Kepada Golongan Asnaf Yang Terkesan Akibat Covid-19;

Sumbangan Dana Tabung Khas Covid-19 kepada Kolej Universiti Islam Antarabangsa Selangor (KUIS);

Bantuan Kos Pengurusan Dan Penyelenggaraan Bangunan Projek Perumahan Rakyat (PPR) Dan Council Homes, Bandar Baru Bangi Di Bawah Pakej Rangsangan Selangor Prihatin;

Inisiatif Digital Selangor Grab bersama servis-servis lain yang berkaitan.